Държавен вестник, бр. 96, 2009 г., стр. 69

БРОЙ  96	
Д Ъ Р Ж А В Е Н  В Е С Т Н И К 	
СТР.  69  
(3) Разстоянието между маслените транс-
форматори на различни комплексни транс-
форматорни подстанции и между камерите на 
маслените трансформатори е най-малко 10 m.
Чл. 366. В трансформаторните постове и 
подстанции се използват сухи или маломаслени 
прекъсвачи. Допуска се употребата на не повече 
от два многомаслени прекъсвача в отделни за-
творени килии от I степен на огнеустойчивост, 
като количеството на маслото във всеки от тях 
е не повече от 60 kg.
Чл. 367. Вратите на килиите на маслените 
трансформатори и прекъсвачи се проектират 
с огнеустойчивост най-малко EI 30.
Раздел IV
Открити и закрити разпределителни уредби
Чл. 368. (1) Трансформаторите или реак-
торите на открити разпределителни уредби с 
единична мощност над 60 MVA и с напрежение, 
по-високо от 110 kV, разположени на разсто-
яние един от друг не повече от 15 m, както и 
трансформаторите или реакторите, разположени 
до такива с по-малки мощности, се проектират 
разделени с прегради, изпълнени от материали 
с клас по реакция на огън не по-нисък от А2. 
Преградите са с размери 1 m над габарита на 
трансформатора или реактора, но не по-ниско 
от горната част на маслонапълнените изола-
тори или не по-ниско от 1 m над казана на 
трансформатора (реактора) – за сухи изолатори. 
Светлото разстояние между трансформаторите 
(реакторите) и преградните стени е най-малко 
1,25 m.
(2) За реактори с напрежение 400 kV се 
проектират прегради, изпълнени от продукти 
с клас по реакция на огън не по-нисък от 
А2, независимо от мощността и разстоянието 
между реакторите.
Чл. 369. Сградите и помещенията, в които 
се монтират закрити разпределителни уредби и 
комплектни трансформаторни постове (КТП), 
се проектират от I или II степен на огне­
устойчивост или от стоманени конструкции. 
Разрешават се външни ограждащи неносещи 
стени на сградите и помещенията към отделно 
стоящи и пристроени подстанции от панели, 
изпълнени от продукти с класове по реакция 
на огън В и С.
Чл. 370. (1) Разстоянието от закрити разпре-
делителни уредби и трансформатори до сгради 
от категории по пожарна опасност Ф5А и Ф5Б 
се определя в съответствие с табл. 35. Разсто-
янието от закрити разпределителни уредби и 
трансформатори до сгради от категории по 
пожарна опасност Ф5В, Ф5Г и Ф5Д, както и 
до сгради от клас на функционална пожарна 
опасност Ф1 в зависимост от степента на ог-
неустойчивост на сградите е най-малко: 
1. за сгради от I и II степен на огнеустой-
чивост – 6 m;
2. за сгради от III степен на огнеустойчи-
вост – 8 m;
3. за сгради от IV и V степен на огнеустой-
чивост – 10 m.
(2) Разстоянието от КТП до местата за пар-
киране на автомобили е не по-малко от 4 m.
Чл. 371. (1) Разрешава се пристрояване 
на помещенията за закрити разпределителни 
уредби и трансформатори към сгради от кате-
гории по пожарна опасност Ф5А и Ф5Б при 
спазване на изискванията по чл. 291. Разрешава 
се пристрояване на помещенията за закрити 
разпределителни уредби и трансформатори към 
сгради от категории по пожарна опасност Ф5В, 
Ф5Г и Ф5Д, при условие че са отделени със 
стени, изпълнени от строителни продукти с 
клас по реакция на огън не по-нисък от А2, с 
граница на огнеустойчивост най-малко REI 120.
(2) Не се разрешава разполагането на по-
мещения за закрити разпределителни уредби 
и трансформатори:
1. под помещения с мокри производства, 
бани, клозети и др., когато не са влагоизоли-
рани от тях;
2. под и над помещения за повече от 100 
човека (зали с места за зрители, многофунк-
ционални зали и др.), с изключение на сухите 
трансформатори.
Чл. 372. (1) При встроени в сгради трафо-
постове с маслонапълнени трансформатори 
се разрешава свързване на помещенията за 
разпределителни уредби и табла ниско на-
прежение с коридор в сградата посредством 
пожарозащитни преддверия.
(2) При встроени в сградите табла за ниско 
напрежение със сухи трансформатори се разре-
шава свързване на помещенията на трансфор-
маторен пост с коридор в сградата посредством 
пожарозащитни преддверия.
Чл. 373. (1) За комплектни трансформаторни 
постове (КТП) се разрешава разстоянията по 
чл. 370 да бъдат намалени в следните случаи:
1. при блокиране на КТП с пожарозащитни 
стени с граница на огнеустойчивост REI 150; 
стените са на височина най-малко 0,6 m над 
билото на КТП и на широчина най-малко 0,6 m 
от габарита му;
2. когато КТП са предвидени до брандмауер 
на сграда.
(2) Когато зад блокиран КТП с маслонапъл-
нен транформатор на височина не повече от 
5 m са предвидени прозорци или други отвори, 
пожарозащитната стена се изпълнява така, че 
да обхваща КТП най-малко от трите му стра-
ни към сградата така, че КТП да завършва с 
покрив с граница на огнеустойчивост REI 60.
Чл. 374. Разрешава се директно полагане 
на кабели през килиите на разпределителните 
уредби и трансформаторите, при условие че 
кабелите са предвидени в метални тръби.